CELEX: 32016D0042
Language: sl
Date: 2016-01-15 00:00:00
Title: Izvedbeni sklep Komisije (EU) 2016/42 z dne 15. januarja 2016 o spremembi Priloge k Izvedbenemu sklepu (EU) 2015/2460 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji (notificirano pod dokumentarno številko C(2016) 209) (Besedilo velja za EGP)

16.1.2016   
            
            
               SL
            
            
               Uradni list Evropske unije
            
            
               L 11/10
            
         IZVEDBENI SKLEP KOMISIJE (EU) 2016/42
   z dne 15. januarja 2016
   o spremembi Priloge k Izvedbenemu sklepu (EU) 2015/2460 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji
   
      
         (notificirano pod dokumentarno številko C(2016) 209)
      
   
   (Besedilo v francoskem jeziku je edino verodostojno)
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 89/662/EGS z dne 11. decembra 1989 o veterinarskih pregledih v trgovini znotraj Skupnosti glede na vzpostavitev notranjega trga (1) in zlasti člena 9(4) Direktive,
   ob upoštevanju Direktive Sveta 90/425/EGS z dne 26. junija 1990 o veterinarskih in zootehničnih pregledih, ki se zaradi vzpostavitve notranjega trga izvajajo v trgovini znotraj Skupnosti z nekaterimi živimi živalmi in proizvodi (2), ter zlasti člena 10(4) Direktive,
   ob upoštevanju naslednjega:
   
               (1)
            
            
               Direktiva Sveta 2005/94/ES (3) določa nekatere preventivne ukrepe v zvezi z nadzorom in zgodnjim odkrivanjem aviarne influence ter minimalne ukrepe za obvladovanje, ki se morajo izvajati v primeru izbruha navedene bolezni pri perutnini ali drugih pticah v ujetništvu. Člen 16 navedene direktive določa vzpostavitev okuženih in ogroženih območij ter drugih območij z omejitvami v primeru izbruha visokopatogene aviarne influence.
            
         
               (2)
            
            
               Leta 2015 je Francija Komisijo obvestila o izbruhih visokopatogene aviarne influence podtipa H5 na gospodarstvih na svojem ozemlju, kjer gojijo perutnino, ter nemudoma uvedla minimalne ukrepe za njeno obvladovanje v skladu z Direktivo 2005/94/ES, vključno z vzpostavitvijo okuženega in ogroženega območja ter drugega območja z omejitvami v skladu z navedeno direktivo.
            
         
               (3)
            
            
               Poleg tega je bil Izvedbeni sklep Komisije (EU) 2015/2460 (4) sprejet zaradi upoštevanja širjenja visokopatogene aviarne influence v Franciji in širokega drugega območja z omejitvami, ki ga je pristojni organ navedene države članice vzpostavil okoli okuženih in ogroženih območij. Navedeno drugo območje z omejitvami obsega več departmajev ali njihovih delov v jugozahodnem delu navedene države članice. Izvedbeni sklep (EU) 2015/2460 med drugim določa, da mora drugo območje z omejitvami, ki ga je vzpostavila Francija v skladu z Direktivo 2005/94/ES, obsegati vsaj območja, navedena kot drugo območje z omejitvami v Prilogi k navedenemu izvedbenemu sklepu.
            
         
               (4)
            
            
               Francija zdaj poroča o nadaljnjih izbruhih visokopatogene aviarne influence zunaj območij, ki so navedena kot drugo območje z omejitvami v Prilogi k Izvedbenemu sklepu (EU) 2015/2460. Zaradi razvoja epidemiološkega stanja in tveganja za nadaljnje širjenje bolezni Francija širi drugo območje z omejitvami okoli vzpostavljenih okuženih in ogroženih območij.
            
         
               (5)
            
            
               Zato je treba spremeniti Prilogo k Izvedbenemu sklepu (EU) 2015/2460 zaradi upoštevanja širitve drugega območja z omejitvami s strani Francije.
            
         
               (6)
            
            
               Komisija je pregledala ukrepe za obvladovanje, ki jih je sprejela Francija, in je zadovoljna, da so meje drugega območja z omejitvami, ki ga je vzpostavil pristojni organ navedene države članice v skladu s členom 16(4) Direktive 2005/94/ES, dovolj oddaljene od dejanskih gospodarstev, na katerih so bili potrjeni izbruhi visokopatogene aviarne influence.
            
         
               (7)
            
            
               Da bi preprečili kakršne koli nepotrebne motnje za trgovino v Uniji in se izognili neupravičenim oviram za trgovino, ki bi jih uvedle tretje države, je treba na ravni Unije nemudoma opisati razširjeno drugo območje z omejitvami, ki ga je vzpostavila Francija.
            
         
               (8)
            
            
               Izvedbeni sklep (EU) 2015/2460 bi bilo zato treba ustrezno spremeniti.
            
         
               (9)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga k Izvedbenemu sklepu (EU) 2015/2460 se nadomesti z besedilom iz Priloge k temu sklepu.
   Člen 2
   Ta sklep je naslovljen na Francosko republiko.
   
      V Bruslju, 15. januarja 2016
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 395, 30.12.1989, str. 13.
   
      (2)  UL L 224, 18.8.1990, str. 29.
   
      (3)  Direktiva Sveta 2005/94/ES z dne 20. decembra 2005 o ukrepih Skupnosti za obvladovanje aviarne influence in razveljavitvi Direktive 92/40/EGS (UL L 10, 14.1.2006, str. 16).
   
      (4)  Izvedbeni sklep Komisije (EU) 2015/2460 z dne 23. decembra 2015 o nekaterih zaščitnih ukrepih v zvezi z visokopatogeno aviarno influenco podtipa H5 v Franciji (UL L 339, 24.12.2015, str. 52).
   
      PRILOGA
      
         
            „PRILOGA
            Drugo območje z omejitvami, kot je navedeno v členu 2(1):
            
                        ISO oznaka države
                     
                     
                        Država članica
                     
                     
                        Ime (številka departmaja)
                     
                     
                         
                     
                     
                         
                     
                  
                        FR
                     
                     
                        Francija
                     
                     
                        Območje, ki zajema departmaje:
                     
                  
                         
                     
                     
                         
                     
                     
                        DORDOGNE (24)
                        GERS (32)
                        GIRONDE (33)
                        HAUTE-VIENNE (87)
                        HAUTES-PYRÉNÉES (65)
                        LANDES (40)
                        LOT-ET-GARONNE (47)
                        PYRÉNÉES-ATLANTIQUES (64)
                        LOT (46)
                        HAUTE-GARONNE (31)
                     
                     
                         
                     
                     
                         
                     
                  
                         
                     
                     
                         
                     
                     
                        Območja, ki zajemajo dele departmajev:
                     
                     
                         
                     
                     
                         
                     
                  
                         
                     
                     
                         
                     
                     
                        CHARENTE (16), občina:
                     
                     
                        16254
                     
                     
                        PALLUAUD
                     
                  
                         
                     
                     
                         
                     
                     
                        CORREZE (19), občine:
                     
                     
                        19015
                        19030
                        19047
                        19066
                        19077
                        19107
                        19120
                        19124
                        19161
                        19182
                        19191
                        19195
                        19229
                        19239
                        19289
                        19007
                        19012
                        19019
                        19026
                        19029
                        19044
                        19050
                        19067
                        19116
                        19170
                        19260
                        19280
                     
                     
                        AYEN
                        BRIGNAC-LA-PLAINE
                        CHARTRIER-FERRIÈRE
                        CUBLAC
                        ESTIVALS
                        LARCHE
                        LOUIGNAC
                        MANSAC
                        PERPEZAC-LE-BLANC
                        SAINT-AULAIRE
                        SAINT-CERNIN-DE-LARCHE
                        SAINT-CYPRIEN
                        SAINT-PANTALÉON-DE-LARCHE
                        SAINT-ROBERT
                        YSSANDON
                        ALTILLAC
                        ASTAILLAC
                        BEAULIEU-SUR-DORDOGNE
                        BILHAC
                        BRANCEILLES
                        LA-CHAPELLE-AUX-SAINTS
                        CHAUFFOUR-SUR-VELL
                        CUREMONTE
                        LIOURDRES
                        QUEYSSAC-LES-VIGNES
                        SIONIAC
                        VEGENNES“